Tarixin qan yaddaşı….. Xocalı soyqırımı…. - KIRIM'IN SESİ\nTarixin qan yaddaşı….. Xocalı soyqırımı….\n25 Şubat 2018 - 352 views kez okunmuş\nAna Sayfa » Genel»Tarixin qan yaddaşı….. Xocalı soyqırımı….\nErmənilərin həyata keçirdiyi soyqırım…\nXX əsrin faciəsi, dəhşəti , dünyanın qəbul etmək istəmədiyi erməni terrorizminin törətdiyi qətliam- Xocalı soyqırımı ! Erməni faşistlərinin 63 nəfər uşağı, 106 nəfər qadını, 70 nəfər qocanı güllələdiyi, işgəncələr verərək öldürdüyü Xocalı soyqırımı… Məkrli erməni terrorçularının bir məqsədi vardi- Xocalı deyilən şəhəri dünya xəritəsindən silmək… Elə buna görə də dəhşətli cinayət aktı həyata keçirdilər.Bunun nəticəsində 8 ailə tamamilə məhv edilmiş, 25 uşaq hər iki valideynini itirmiş,130 uşaq isə valideynlərindən birini itirmişdir, 487 nəfərdən 76 nəfəri uşaq olmaqla insan yaralanmışdır.1275 nəfər əsir götürülmüş,\n150 nəfər itkin düşmüşdür ki, onların taleyindən bir məlumat yoxdur.\nXocalı 1991-cı ilin oktyabrından blokadada idi. Oktyabrın 30-da avtomobil əlaqəsi kəsilmiş və yeganə nəqliyyat vasitəsi vertolyot qalmışdı. Xocalıya sonuncu vertolyot 1992-ci il yanvarın 28-də gəlmişdi. Şuşa şəhərinin səmasında mülki vertolyotun vurulması və nəticədə 40 nəfərin həlakından sonra isə bu əlaqə də kəsilmişdi. Yanvarın 2-dən şəhərə elektrik verilmirdi. Şəhər ancaq əhalinin qəhrəmanlığı və müdafiəçilərin cəsurluğu sayəsində yaşayır və müdafiə olunurdu. Şəhərin müdafiəsi əsasən atıcı silahlarla silahlanmış yerli özünü müdafiə dəstəsi, milis və Milli Ordunun döyüşçülərindən təşkil olunmuşdu.Fevralın ikinci yarısından başlayaraq Xocalı erməni silahlı dəstələrinin mühasirəsinə alınmışdı və hər gün toplardan, ağır texnikadan atəşlərə, erməni dəstələrinin həmlələrinə məruz qalırdı.Xocalıya hücuma hazırlıq fevralın 25-də axşam 366-cı alayın hərbi texnikasının döyüş mövqelərinə çıxması ilə başlanılmışdı. Şəhərə hücum toplardan, tanklardan, “Alazan” tipli zenit toplardan 2 saatlıq atəşdən sonra başlandı. Xocalıya üç istiqamətdən hücum aparıldığından əhali Əskəran istiqamətində qaçmağa məcbur olmuşdu. Tezliklə aydın olmuşdur ki, bu, məkrli hiylə imiş. Naxçevanik kəndi yaxınlığında əhalinin qarşısı erməni silahlı dəstələri tərəfindən kəsilmiş və onlar gülləborana tutulmuşlar. Qarlı aşırımlarda və meşələrdə zəifləmiş, taqətdən düşmüş insanların çox hissəsi məhz Əskəran-Naxçevanik düzündə erməni silahlı dəstələri tərəfindən xüsusi qəddarlıqla məhv edilmişdir.\nXocalının coğrafi mövqeyi….\nErməni silahlı dəstələrinin Xocalıya hücümunu şəhərin coğrafi mövqeyi şərtləndirirdi. 7000 əhalisi olan Xocalı Xankəndindən 10 km cənub-şərqdə, Qarabağ dağ silsiləsində və Ağdam-Şuşa, Əskəran -Xankəndi yollarının üstündə yerləşir. Qarabağdakı yeganə hava limanı da Xocalıdadır.Xocalı əhalinin tarixən məskunlaşdığı yerdir və qədim tarixi adibələr indiyə qədər qalmaqdadır. Xocalının yaxınlığında bizim e.ə. XIV-VII əsrlərə aid edilən Xocalı-Gədəbəy mədəniyyətinin abidələri yerləşir. Burada son bürünc və ilkin dəmir dövrlərinə aid edilən dəfn abidələri – daş qutular, kurqanlar və nekropollar tapılmışdır. Həmçinin burada memarlıq abidələri – dairəvi qəbir (1356-1357-ci illər) və mavzoley (XIV əsr) vardır. Arxeoloji qazıntılar zamanı müxtəlif növ daş, bürünc, sümük bəzək əşyaları, gildən ev əşyaları və s. tapılmışdır. Tapılmış muncuq dənələrindən birində Assuriya şahı Adadnerarinin (bizim e.ə. 807-788-ci illər) adı yazılmışdır.Əhali əsasən üzümçülük, heyvandarlıq, arıçılıq və əkinçiliklə məşğul olmuşdur. Şəhərdə toxuculuq fabriki, 2 orta məktəb və 2 natamam orta məktəb var idi.Son illərdə baş vermiş hadisələrlə əlaqədar olaraq Fərqanədən (Özbəkistan) qaçqın düşmüş 54 məhsəti-türkü ailəsi, həmçinin Ermənistandan və Xankəndindən qovulmuş azərbaycanlıların bəziləri şəhərdə məskunlaşmışdılar.Sonralar erməni tərəfi etiraf etmişdir ki, erməni silahlı dəstələrinin ilk əsas vəzifəsi Xocalı platsdarmının məhv edilməsi, bu məntəqədən keçən Əskəran-Xankəndi yolunun boşaldılması, azərbaycanlıların nəzarətində olan hava limanının ələ keçirilməsi idi.\nXocalı soyqırımının hüquqi qiyməti əvvəl-axır dünya birliyi tərəfindən verilməlidir. Dünya ictimaiyyəti erməni terrorizminin iç üzünü görəcəkdir…\nİlgili Terimler : Dr. Ayten Ahmedova


Gənc valideynlər üçün yeni biznes ideyaları öyrədilib\n13 İyun 2019, 13:18 (GMT +4)\nBakı, 13 iyun, SalamNews. 2019 –cu il may ayının 13-20 tarixlərində İtaliyanın Neapol şəhərində Erasmus+ layihəsi çərçivəsində keçirilən “Gənc Valideynlərin Sahibkarlıq keyfiyyətlərinin artırılması” mövzusunda praktiki təlim keçirilib.\nSalamNews-un məlumatına görə, Azərbaycan, Ukrayna və İtaliyanı təmsil edən 27 gənc valideyn 8 gün ərzində təlimlərdə iştirak etmişlər. Təlim zamanı onlar öz bilik və bacarıqlarını inkişaf etdirdilər, yeni biznes ideyaları və əməkdaşlıq üçün yeni biznes partnyorlar qazandılar. Ölkəmizi təmsil edən 7 gənc sahibkar müxtəlif sahələri təmsil edirdilər.\nBu sahələr arasında informasiya texnologiyaları üzrə təhsil, uşaq inkişaf mərkəzi , şokolad butiki, konsaltinq və restoran bizneslərini təmsil edən gənclər ölkəmizə yeni ideyalar ilə qayıtmışdırlar.\nAzərbaycanı Erasmus+ layihəsi çərçivəsində Unistudy şirkəti rəsmi təmsil edirdi.\nŞirkətin rəhbəri Azər Sanılının sözlərinə görə bu tip layihələrdə iştirak etməyin üstünlükləri çoxdur. Məsələn, İtaliyada keçirilən təlimlər zamanı iştirakçılara təlimdən əvvəl 2 gün İtaliyanın istənilən şəhərində gəzmək imkanı verdilər, təlim zamanı bütün xərclər, aviabilet və yaşama xərcləri təşkilatçılar tərəfindən qarşılanır. Yəni, iştirakçılar həm gəzir, həm də öyrənirlər.\n“Gənc Valideynlərin Sahibkarlıq keyfiyyətlərinin artırılması” mövzusunda növbəti 5 təlim 2019-2020-ci illərdə mütəmadi olaraq müxtəlif ölkələrdə keçiriləcəkdir.\nBu təlimlərdə iştirak etmək istəyən gənc valideynlər unistudy.baku@gmail.com email ünvanı və ya\n055 2008939 nömrəsi ilə əlaqə saxlaya bilərlər.\nBDU-nun SABAH qrup tələbəsi Erasmus proqramında iştirak edib\nADNSU-da "Erasmus+" start götürdü


Köpək Tasma və Yaxa Fabriki - Çin İt Tasma və Yaxa İstehsalçıları və Təchizatçıları\nEv heyvanları həqiqətən sevimli və ev sahibi çölə çıxarkən bu sevimli ev heyvanlarını götürmək istər. Köpəklər və yaxalar olmadan, it getmək istədikləri yerə gedə bilər. Beləliklə, it yaxası və kəmərlər təlim, gəzinti, nəzarət, şəxsiyyət, moda, promosyon hədiyyələri və ya digər məqsədlər üçün istifadə edilə bilən ideal bir ev heyvanı aksesuarı dəstidir. Mövcud materialları toxunma / saten / parça və qayışla təqlid edilmiş neylon kəmərdir. Yansıtıcı nöqtələr + PU dəri ilə imitasiya edilmiş neylon kəmər ilə ultra yumşaq parça kəmər tikişi. Bantların materialının davamlı olması lazımdır, buna görə neylon kəmər təqlidi ideal seçimdir. Bundan əlavə, təhlükəsizlik tokası, tənzimlənən toka, plastik sürgü, karabiner çəngəl və digər xüsusi aksesuarlar kimi müxtəlif aksesuarlar seçilə bilər. Və ya başqa bir xüsusi funksional olmayan aksesuar əlavə edə bilsəniz, bu yaxşıdır. Loqotiplə əlaqədar olaraq, şirəli ekran çapı, ofset çapı, sublimasiya edilmiş logo və ya toxunma da daxil olmaqla fərqli proseslər seçilə bilər. Uzunluğu standart ölçüyə malikdir, ancaq xüsusi ölçüyə sahibdirsə, bu da məmnuniyyətlə qarşılanır. Hələ də başqa bir şübhəniz varsa, bizə buraxın və peşəkar təkliflər verək. Tərəddüd etməyinizi dayandırın və dərhal bizimlə əlaqə saxlayın.


03-03-2020 / 11:05\nAzərbaycanın ən böyük telekommunikasiya şirkətlərindən biri Azercell öz maliyyə göstəricilərini açıqlamayıb. Bu şirkət özəl statusuna malik olduğu dövrlərdə hər zaman hesabatlarını açıqlayırdı. Lakin şirkətə sahiblik dövlətə keçdikdən sonra bu hesabatın açıqlanması dayandırılıb və ya məqsədli şəkildə ləngidilir.\nXeberler.az bildirir ki, bu haqqda Azərbaycan İnternet Formunun Prezidenti, ekspert Osman Gündüz məlumat verib: “Azercell bəlkə də ilk dəfə olaraq açıqladığı hesabatda gəlirləri gizlədib. Bir neçə gün öncə Azercell ötən ilin hesabatını açıqlayıb. Azercell-in dövlət şirkətinə çevriləndən sonrakı əsas hesabatı olduğundan, maraqlı olacağını düşünərək hesabatla daha yaxından tanış olmaq istədim. Lakin təəssüf ki, hələlik hesabat sayta yerləşdirilməyib.\nAçıqladığı məlumatlarda isə nə qədər axtarsam da gəlirlər və xərclərlə bağlı rəqəmlərə rast gəlmədim. Azercell-in açıqladığı bu məlumatda sadəcə görülmüş işlərə, tədbirlərə yer ayrılıb, ictimai əhəmiyyət kəsb etməyən bir xeyli statistika burada yer alıb.Əlbəttə, ötən müddət ərzində Azercell bir sıra yeniliklərlə bağlı açıqlamalar verib, rebrendiq edib, yeni hədəflər müəyyən edib və s.\nBununla belə Azercell-in bu ilki hesabatından Cəmiyyətin yalnız bir gözləntisi vardı: Görəsən dövlət şirkətinə çevriləndən sonra Azercell-də vəziyyət necə dəyişib?Gəlirlər və xərclər necə olub? Mənfəət olubmu? İdarəetmədə situasiya necə olub? Qurumun idarəetməsində və qərarların qəbul edilməsində köhnə komandanın xeyli dərəcədə kənarlaşdırıldığı bildirilir. Bəzən belə fikirlər səslənir ki, Azercell-in idarəetməsinə tam səriştəsiz xeyli insanlar cəlb edilib və onlar mənasız və əhəmiyyətsiz layihələrə böyük pullar ayırmaqla, necə deyərlər bu dövlət şirkətini xımır-xımır yeməklə məşğul olurlar. Görəsən bu fikirlər nə dərəcədə doğrudur?\nCəmiyyəti daha çox maraqlandırır ki, görəsən NRYTN Azercell-i “sağlamlaşdıra” bilibmi ? Bu dövlət şirkətinin investisiya imkanları necə olub? Doğurdanmı bu dövlət qurumu kimlər üçünsə yeni “qidalanma” mənbəyinə çevrilməkdədir? BARAMA əldən çıxandan sonra situasiya necə olub? İnternet xidmətlərinin qiymətlərini artırmasından belə qənaətə gəlmək olar ki, qurumun investisiya imkanları elə də güclü deyil.\nDüşünürdüm ki, dövlət şirkətinə çevriləndən saonra Azercell daha geniş, daha əhatəli Hesabat verəcək. Çünki Azercell–in sağlamlaşdırılandan, investisiya imkanları güclənəndən sonra yenidən özəlləşdirilməyə çıxarılacağı gözlənilir. Odur ki, bu dövlət şirkəti şəffaflığa, hesabatlılığa daha ciddi önəm verməliydi. Təəssüf ki, hələlik gözləntilər özünü doğrutmayıb.\nXatırladıram ki, 2018-ci ilin martında Nəqliyyat, Rabitə və Yüksək Texnologiyalar Nazirliyi yanında “AzInTelecom” MMC Azercell-in səhmlərinin 51.3%-ni satın alıb. Və bundan sonra Azercell dövlət şirkətlərinin reyestrinə daxil edilib. Azercell-i satın almaq üçün Maliyyə Nazilriyi büdcədən təxminən 450 milyon manat vəsait ayırıb.\nÜmid edirəm Hesabat tam açıqlananda ictimai əhəmiyyət kəsb edən məlumatları görə biləcəyik. Fikrimcə aidiyyatı dövlət qurumları, büdcədən təxminən yarım milyard manat dövlət vəsaiti yatırılan şirkətə ciddi nəzarət etməli, ictimai nəzarət imkanları yaratmalı, idarəetməsini şəffaf qurmalı, şirkətin gələcəkdə özəlləşdirilməyə çıxarılmasına diqqəti artırmalıdır. Cəmiyyət isə zamanında Azərbaycanda innovasiyaların və texnologiyaların inkişafında mühüm rol oynayan, İT kadrların formalaşmasında müstəsna rol oynayan, gözəl ənənələri olan bu qurumun yenidən dirçəlməsini, ölkənin innovasiya ekosistemində özünəməxsus yer tutmasını gözləyir.”\nAzercell BDU-un Barama Media Mərkəzinə verilən dəstəyi dayandırıb\nEkspert Azercell-in açıqlamasına münasibət bildirib\nAzercell-in idarə edilməsində hansı yeniliklər ola bilər? –Şərh


Arıqladan yağlar » Qadin.Net ~ İlk milli qadın portalı... Azərbaycan xanımlarına...\nHindistan qozunun içində olan maddə, maddələr mübadiləsini sürətləndirərək arıqlamağa kömək edir.\nEnerji mənbəyi olan bu yaş, güclü antioksidan mənbəyi sayılır. Xüsusilə idmançıların istifadə etdiyi bu yağdan idmandan və gəzintidən sonra istifadə edə bilərsiniz.\nAparılan araşdırmalara görə chia toxumu yağı arıqlamağa kömək edir.\nÇörək otu yağı iştahanı azaldır. Bağırsaqları hərəkətə keçirir.\nÇörək otu yağı iştahanı azaldır\n29 yanvar 2018 12:07\nBəzi yağlar əslində faydalıdır. Bədənin sağlamlığı üçün onlara ehtiyac var\n28 yanvar 2018 23:51


Zeynəb: “Bu faciələri görən adam necə sevinsin?”\nZeynəb Dərbəndli ilə "Azərbaycan" nəşriyyatında təsadüf nəticəsində tanış olduq. Şeirlərini oxumuşdum, sözlərinə yazılan mahnıları dinləmişdim. Şəxsi tanışlığımız isə şairə Nəcibə İlkinin vasitəçiliyi ilə baş tutdu. Zeynəb xanım Dərbənddə yaşayır. Orada ədəbi fəaliyyətlə məşğuldur. Bakı və Dərbənd arasında yaranan ədəbi körpünün, ədəbi yolçuluğun yorulmazlarındandır.\nSöz-sözü çəkdi, Zeynəb xanımdan qərib şəhərimizin sorağını almaq, onu "Soraq" layihəsinin qonağı kimi görmək istədim.\n- Zeynəb xanım, Dərbənddə yaşayıb-yaradırsınız. Amma tez-tez Bakıda olursunuz, budəfəki gəlişiniz nə ilə bağlıdır?\n- Bəli, Dərbənddə yaşayıram, budəfəki gəlişim yeni mahnılarla, dəvət olunduğum digər ədəbi tədbirlərlə bağlıdır.\n- Biz Dərbəndi qərib şəhərimiz bilirik. Deyin, Dərbənd yenə də dastanlarda deyildiyi kimi, dəmir qapı Dərbənddir, yoxsa adi bir şəhər olaraq yaşayır?\n- Bəli, Dərbənd elə dəmir qapıları ilə durur. Dərbənd Dədə Qorqudun diyarı, tarixlər dastanıdır. Bu şəhərin adi ömür sürməsi, adiləşməsi mümkün deyil.\n- Dərbəndin adiləşməsi mümkün deyil, deyirsiniz, o zaman deyin, bu gün nələr ötənləri xatırladır?\n- Bu gün Dərbəndin qala divarları, şəhərdəki tarixi abidələr, şəhər sakinlərinin özlərinin qan yaddaşının, genetik yaddaşının diktəsi ilə daxili özgürlüyün, kimliyini qoruması sizin sualınıza cavab olaraq hər şeyi deyir. Dərbəndin nələr xatırlatdığını bilmək üçün Dərbəndi görmək lazımdır. Dərbəndin Narin Qalası bütün keçmişi bu günün insanına narın-narın, həzin-həzin danışır.\nDərbənd mənə ana kimidir\n- Zeynəb xanım, Bakı doğma şəhərimiz, paytaxtımızdır. Siz özünüzü harada daha rahat hiss edirsiniz, Bakıda, yoxsa Dərbənddə?\n- Hamı bilir ki, mən Azərbaycana sıx bağlı insanam. Amma doğulduğum ocağım Dərbənd mənə ana kimidir.\n- Şeirlər yazırsınız, mahnılarla bağlı gəlmisiniz dediniz. Başqa layihələriniz var, dediniz, həm də. Hansısa ədəbi layihələrdir və bu layihə dərbəndlilərə nə verəcək?\n- Bu layihə təkcə dərbəndlilərə deyil, bütün türk dünyasına Zeynəb Dərbəndli imzasını təqdim etdi. Çünki layihəmizin adı hər şeyi deyir: "Azərbaycan Türk Ədəbiyyatı Şöləni. Yeni ATƏŞ 2016". Azərbaycan şairlərinin şeirlərindən ibarət almanax dərc etdirdik.\nDərbəndin hansı bayraq altında...\n- Çox gözəl. Deyin, Dərbənd ta qədimlərdən aşıqlarımızın, şairlərimizin yaradıcılığında kök salıb. Bəs bu şəhərin qədimiliyini insanlar öz xarakterində saxlaya bilirmi?\n- Doğrudur, Dərbənd aşıqların, şairlərin, şeirin, sənətin beşiyidir. Qədim şəhərimizin bəzi adət-ənənələri hələ də qorunub saxlanılır. Toy mərasimlərində və ya bayramlarda.\n- Bəs dərbəndli yazarlar necə fəaliyyət göstərir? Onların da əsas oxucusu Azərbaycandadır, deyəsən. Qədim şəhərimiz başqa bir xalqın bayrağı altında qəribsəmir ki?\n- Dərbənd, mən deyərdim, indiki zamanda çox sevilən şəhərdir. Onun hansı bayraq altında olmağından asılı olmayaraq, o yenə də Dədə Qorqudun vətənidir. O ki qaldı yazarlarımıza, onların şeirlərindən daha çox kədər boylanır, nisgil görünür.\n- Sizin yaradıcılığınıza qayıdaq, şeirlərinizdə əsas nələrə üstünlük verirsiniz?\n- Mən şeirlərimdə əsas Qarabağ mövzusuna, anama, vətənə, dünyaya, xalqa, sevgiyə yer verirəm. Hər halın, hər ovqatın şairiyəm. Mən iki elin yaradıcı qızıyam - Dağıstan və Azərbaycanın.\nBakı mənim qürur yerimdir\n- Bakıda gerçəkləşdirdiyiniz layihələrlə bağlı yardımçınız varmı, yoxsa tək külüng çalırsınız?\n- Əlbəttə var, axı tək əldən səs çıxmaz. Mənə ilk gündən bu yolda əl tutan astaralı gənc bəstəkar Elmir Mədətoğlu olub. Hələ də bir yerdə yaradırıq. Gözəl şairəmiz, mən deyərdim, mənə ana qədər dəyərli olan, arzularımın çin olmasına dəstək verən gözəl insan, mehriban ana - Nəcibə İlkinin qayğısını həmişə hiss etmişəm.\n- Dərbənd üçün darıxırsınız, aydındır, bəs Bakı sizin xatirələrinizə necə köçür?\n- Bəli, Dərbənd mənim nəfəsimdir. Bakı mənim əvəzolunmaz vətənimdir. Bakı adı gələndə, gözümdə keçmişin dastanları canlanır. Bakı mənim qürur yerimdir.\n- Sizin gülümsər gözünüz, kədərli simanız var, nədir bu təzad?\n- Mən həyatda çox şey itirmişəm. Atamı 11 yaşımda, anamı 8 il öncə. Anam 16 il gözləri görmədən yaşayıb. Onun körpə uşaq kimi qulluğunda dursam da, yenə də bir gecəlik haqqını qaytara bilməmişəm. Anadangəlmə gözdən əliləm. Uşaq vaxtı məktəbə getməmişəm, orta məktəb şagirdi, ali məktəb tələbəsi olmamışam. Kiçik yaşlarımdan atasız böyümüşəm, kasıb ailə olmuşuq, çox əzablı günlərim olub. Bütün bunları görən bir insanın gözündə sevinc ola bilərmi?\nZeynəb xanımın sonuncu sualıma sualla cavab verməsinə rəğmən, susmağa üstünlük verdim, sonra mövzunu dəyişdik. Xanım şairə ilə Dərbəndin dərdə bənd olan günlərini birgə yaşadıq.\n2016.06.21 / 08:45


IBIZA 5D - Texnologiya - SEAT CENTER BAKU\nÖn və arxa diodlu (LED) işıqlandırma sistemi istənilən hava şəraitində avtomobilin mövqeyini daha dəqiq təyin etməyə sizə kömək edəcək. Bu funksiya yalnız gözəl görünüş üçün deyil, eyni zamanda yolda təhlükəsiz hərəkəti təmin etmək üçündür.\nBi-Ksenon və 'LED' diod ön işıqlandırma sistemi. Möhtəşəm görünüş və intellektual işıqlandırma\nÖn duman faralarının dönmə zamanı döngələrin əlavə işıqlandırması funksiyası ilə bütün yollar sizin üçün işıqlı olacaq\nUzun müddət sükan arxasında əyləşən zaman KRUİZ tənzimlənməsi sistemi sizi stresdən tam azad edəcək\nArxa LED diod işıqlandırılması gecə və gündüz olmasından asılı olmayaraq sizə daim diqqət mərkəzində saxlayacaq\nLED ÖN İŞIQLANDIRMA\nYolun vəziyyəti nə olursa olsun, LED sistemi ile təchiz olunmuş qabaq işıqlandırma sizin diqqət mərkəzində olmanız və görünüşünüz deməkdir.\nSEAT IBIZA-nın yeni unikal Klimatronik – iqlim kontrolu sistemi salondakı iqlim temperaturunun vəziyyətinə tam nəzarət edir və müvafiq temperaturu avtomatik ayarlayır, havaya uyğun olaraq temperaturu artırır və ya azaldır. Hər birinin ideal temperaturu fərqli olduğuna görə, bu qabaqcıl sistem sürücü və sərnişin üçün ayrı-ayrı iqlim zonaları yarada bilir.\nYeni SEAT İBİZA əlavə texnoloji paket sayəsində qaranlıq hava şəraitində sürücünün avtomobilin mühərrikini söndürdükdən sonra 30 saniyə ərzində müasir işıqlandırma sistemi hesabına avtomobilin salonu və ətrafı tam işıqlandırılır ki, bu zaman ərəfəsində sürücü və sərnişinlər avtomobildən lazımi əşyalarını toplaya və evləri istiqamətində yolu təhlükəsiz vəziyyətdə qət edə bilərlər. Həmçinin yağışlı və dumanlı hava şəraitində avtomobilin təchiz edildiyi yağış sensoru və güzgülərin avtomatik qaralması funksiyaları sizə tam təhlükəsiz bir mühit bağışlayacaq.\nSizin istəyinizə uyğun olaraq SEAT İBİZA avtomobili adaptiv sisemli işıqlandırma sistemi (AFS) və bi-ksenon faralarla təchiz edilə bilər. Bu sistem döngələr zamanı faraları sükan istiqamətində döndərərək yolun görünməyən hissəsini tam işıqlandırır. Diod işıqlar isə günün bütün vaxtlarında avtomobilin mövqeyini düzgün təyin etməyə şərait yaradaraq, sürücü sərnişinlər və piyadalar üçün təhlükəsiz bir mühit təmin edir.


Ana səhifə » Xəbər lenti\t» Azərbaycanda koronavirusdan 226 nəfər sağalıb, 191 yeni yoluxma faktı qeydə alınıb\nAzərbaycanda koronavirusdan 226 nəfər sağalıb, 191 yeni yoluxma faktı qeydə alınıb\nAzərbaycan Respublikasında koronavirus infeksiyasından 226 nəfər müalicə olunaraq sağalıb, 191 yeni yoluxma faktı qeydə alınıb.\nHazırkı dövrədək ölkəmizdə 231 min 840 nəfərin koronavirus infeksiyasına yoluxması faktı müəyyən edilib. Onlardan 226 min 345 nəfər müalicə olunaraq sağalıb, 3173 nəfər vəfat edib. Aktiv xəstə sayı 2322 nəfərdir.\nÖtən müddət ərzində 2 milyon 485 min 483 test aparılıb. Bugünkü test sayı isə 7260-dır.